Il-ħemda tax-Xagħra inkisret għal kollox ilbieraħ bil-lejl meta faqqa’ argument bejn żewġ Għawdxin. Il-każ seħħ fi Triq 28 t’April 1688 għall-ħabta tal-10:50pm. Fl-argument kienu involuti raġel ta’ 45 sena u ieħor ta’ 58 sena, b’dan tal-aħħar ikollu jittieħed l-Isptar Ġenerali t’Għawdex b’urġenza wara li qala’ daqqa ta’ oġġett iebes. Ir-raġel l-ieħor weġġa’ ħafif. Il-Pulizija t’Għawdex għaddejja b’aktar investigazzjonijiet dwar dan il-każ.